Kwadwo Sarfo Kantanka, ɔpanyin a ɔda Kantanka Automobile Limited ano dze hɛn fofor abɔbɔ adze. Anwanwansɛm a ɔwɔ Kantanka ne hɛn fofor yi ho nye dɛ, ewia na ɔma no ahoɔdzen. Ewia ahoɔdzen yɛ ahoɔdzen a ofi ewia mu na wɔdze fa abaɛfor mfir ahorow mu nya mu ahoɔdzen dze yɛ ndzɛmba ahorow. Ɔno bi na Kwadwo Sarfo Kantanka a ɔda Kantanka Automobile Limited ano dze abɔbɔ adze no. Dza ɔyɛ enyika wɔ Kantanka ahɛn na mfir ahorow no ho nye dɛ, sɛ ɔyɛ hɛn anaa efir biara a, mpɛn pii no, edzin a ɔdze toto do no yɛ Akan edzin. Dɛm edzin no bi nye Kantanka Nkunimdie SUV, Kantanka Omama Pickup – Foday Lion, Kantanka Onantefo 4×4 pickup/SUV, Kantanka Onantefo SUV Foday Explorer 6, Otumfuo SUV, Kantanka Amoanimaa, Kantanka Mensah, Kantanka Ɔmama luxury 4×4 na dza ɔkeka ho.
Kantanka Amoaniwah EV yɛ kaar bi a wɔyɛɛ no Ghana ha yi ara a ɔdze ewia ahoɔdzen yɛ edwuma. Kaar yi bɔbɔɔ adze Ɔbɛsɛ 29, 2022. Kaar no gu mu ahorow ebien; dza ɔfa enyinam ahoɔdzen na dza ɔfa fangoo tse dɛ ahɛn ahorow a yɛwɔ no. Kantanka Automobile Limited dze abɔto gua dɛ, 2020 Kantanka Amoaniwah EV no bo bɛyɛ ¢40, 000 dze kesi ¢50, 000. Hɛn no yɛ hɛn a ahɛnkafo a wotwuw Uber, Bolt, Yango, Taxi na dza ɔkeka ho no nyinara botum atɔ bi dze edzi hɔn dwuma.
Nyame nhyira Kantanka Automobile Limited edwumayɛfo nyinara nkankan hɔn panyin Ɔsɔfo Kwadwo Sarfo Kantanka a ɔsan so da Krsito Asafo Asɔr no ano no wɔ hɔn dwuma pa a wɔreyɛ dze boa ɔman Ghana.
